Michael Frolík

Michael Frolík (s. 17. helmikuuta 1988 Kladno, Tšekkoslovakia) on tšekkiläinen jääkiekkoilija, pelipaikaltaan keskushyökkääjä. Hän pelaa ELH-liigan Rytiri Kladnossa. 

Ura
Frolík on HC Kladnon kasvatti. Hän pelasi seuran juniorijoukkueissa kausilla 2002–2003, 2003–2004 ja 2004–2005. Jälkimmäisellä hän pelasi Extraligassa 27 ottelua tehoin 3+1=4. Kaudella 2005–2006 hän pelasi liigassa 48 ottelua tehoin 2+7=9. Florida Panthers varasi Frolíkin ensimmäisellä kierroksella 10. pelaajana vuoden 2006 NHL:n varaustilaisuudessa. Kaudeksi 2006–2007 Frolík siirtyi Pohjois-Amerikkaan QMJHL-juniorisarjaan Rimouski Océanicin joukkueeseen. Frolík teki kaudella tehot 31+42=73 ja hänet valittiin tulokkaiden tähdistökentälliseen.

Frolík pelasi QMJHL:ssä vielä kauden 2007–2008. Kaudeksi 2008–2009 hän siirtyi Florida Panthersiin. Hän oli tehoilla 21+24=45 joukkueen viidenneksi paras pistemies. Kaudella 2009–2010 Frolíkille asetettiin suuremmat odotukset ja hän teki tehot 21+22=43, joilla oli seuran kolmanneksi paras pistemies. Frolík aloitti kauden 2010–2011 Panthersissa ja teki 52 ottelussa 29 pistettä mutta vain kahdeksan maalia. Hänet kaupattiin Chicago Blackhawksiin helmikuussa 2011. Vaihtokaupassa Chicagoon siirtyi lisäksi maalivahti Alexander Salák ja Florida sai Jack Skillen, Hugh Jessimanin ja David Pacanin.

Frolík pelasi Blackhawksissa kauden 2010–2011 lopun lisäksi kaudet 2011–2012 ja 2012–2013, joilla hänen pistemääränsä laskivat selvästi aiempiin kausiin verrattuna. Hän keräsi kuitenkin kehuja roolistaan puolustavana hyökkääjänä, etenkin alivoimalla, yhdessä Marcus Krügerin kanssa ja oli voittamassa kesäkuussa 2013 Stanley Cupia. Hän teki pudotuspeleissä 2013 kymmenen tehopistettä, kolme maalia ja seitsemän syöttöpistettä, 23 ottelussa. Frolík aloitti kauden 2012–2013 Piráti Chomutovissa Extraligassa NHL:n työsulun vuoksi, joka kesti tammikuuhun 2013 asti. 

Vajaa viikko Stanley Cup -voiton jälkeen Frolík siirtyi Winnipeg Jetsiin, jolta Blackhawks sai vaihdossa kaksi varausvuoroa, kolmannen ja viidennen kierroksen, NHL:n varaustilaisuudessa 2013. Heinäkuussa 2014 Frolik solmi Winnipeg Jetsin kanssa yhden vuoden jatkosopimuksen, joka on arvoltaan 3,3 miljoonaa dollaria. 

Lokakuussa 2020 Frolik teki vapaana agenttina Montreal Canadiensin kanssa yksivuotisen ja 750 000 dollarin arvoisen sopimuksen. https://www.tsn.ca/montreal-canadiens-sign-forward-michael-frolik-to-a-one-year-750-000-contract-1.1568015

Frolík on pelannut jääkiekon maailmanmestaruuskilpailuissa vuosina 2011 ja 2012. Hän oli voittamassa molempina vuosina MM-pronssia. Aiemmin hän edusti Tšekin nuorisomaajoukkueita. Hän oli mukana alle 18-vuotiaiden MM-kilpailuissa vuosina 2004, 2005 ja 2006 voittaen kahdesti pronssia. Nuorten MM-kilpailuissa hän oli mukana vuosina 2005, 2006, 2007 ja 2008.

Tilastot
Lähde: Eliteprospects.com
 2004–05  HC Kladno  ČEL  27  3  1  4  6  1  0  0  0  0  JMM  7  3  1  4  0 2005–06  HC Kladno  ČEL  48  2  7  9  32            JMM  6  0  1  1  4 2006–07  Rimouski Océanic  QMJHL  52  31  42  73  40            JMM  6  4  2  6  4 2007–08  Rimouski Océanic  QMJHL  45  24  41  65  22  9  2  4  6  12  JMM  6  5  0  5  14 2008–09  Florida Panthers  NHL  79  21  24  45  22           2009–10  Florida Panthers  NHL  82  21  22  43  43           2010–11  Florida Panthers  NHL  52  8  21  29  16             Chicago Blackhawks  NHL  28  3  6  9  14  7  2  3  5  2  MM  9  3  2  5  0 2011–12  Chicago Blackhawks  NHL  63  5  10  15  22  4  2  1  3  0  MM  10  2  1  3  0 2012–13  Piráti Chomutov  ČEL  32  14  10  24  22             Chicago Blackhawks  NHL  45  3  7  10  8  23  3  7  10  6  2013–14  Winnipeg Jets  NHL  81  15  27  42  12            OK  5  0  0  0  0  2014–15  Winnipeg Jets  NHL  82  19  23  42  18  4  0  0  0  2 2015–16  Calgary Flames  NHL  64  15  17  32  24           2016–17  Calgary Flames  NHL  82  17  27  44  58  4  0  1  1  0  WCup  3  0  1  1  0  2017–18  Calgary Flames  NHL  70  10  15  25  26           2018–19  Calgary Flames  NHL  65  16  18  34  26  5  0  0  0  2  MM  10  7  7  14  2 2019–20  Calgary Flames  NHL  38  5  5  10  24             Buffalo Sabres  NHL  19  1  3  4  4           2020–21  Montreal Canadiens  NHL  8  0  0  0  0             Laval Rocket  AHL  2  0  0  0  4           2021–22  Lausanne HC  NL  23  7  7  14  25           OK  2  0  0  0  0 2022–23  HC Bílí Tygři Liberec  ČEL  48  10  14  24  28  9  2  1  3  8  NHL yhteensä  858  159  225  384  317  47  7  12  19  12 ČEL yhteensä  155  29  32  61  88  10  2  1  3  8 QMJHL yhteensä  97  55  83  138  62  9  2  4  6  12

Lähteet

 Aiheesta muualla 

Luokka:Tšekkiläiset jääkiekkoilijat
Luokka:Florida Panthersin varaamat pelaajat
Luokka:Vuonna 1988 syntyneet
Luokka:Elävät henkilöt